Naziv škole: OSNOVNA ŠKOLA DRAGUTINA LERMANA, BRESTOVAC

Adresa škole: Požeška 45, 34322 Brestovac

Ime i prezime ravnatelja škole: Marko Buće

Telefonski broj škole: 034 241 004

E-pošta škole: ured@os-dlermana-brestovac.skole.hr



**Projekt: "Hrvatska: ususret održivom, pravednom i učinkovitom obrazovanju"**

**Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja**

**PLAN UKLJUČIVANJA DIONIKA OSNOVNE ŠKOLE DRAGUTINA LERMANA, BRESTOVAC**

**veljača, 2024.**

**SADRŽAJ**

[1. Uvod 4](#_Toc158370502)

[2. Ciljevi Plana uključivanja dionika 5](#_Toc158370503)

[3. Načela Plana uključivanja dionika 6](#_Toc158370504)

[4. Definicije i pojmovi 7](#_Toc158370505)

[5. Akcijski plan za uključivanje dionika 8](#_Toc158370506)

[a. Objava informacija 8](#_Toc158370507)

[b. Utvrđivanje i uključivanje dionika 8](#_Toc158370508)

[c. Načini uključivanja 9](#_Toc158370509)

[d. Komunikacija i protok podataka 9](#_Toc158370510)

[e. Praćenje i izvještavanje 10](#_Toc158370511)

[6. Mehanizam za pritužbe (GRM) 11](#_Toc158370512)

[a. Ciljevi mehanizma za pritužbe (GRM) 11](#_Toc158370513)

[b. Tko može koristiti mehanizam za pritužbe (GRM)? 11](#_Toc158370514)

[c. Načela mehanizma za pritužbe (GRM) 12](#_Toc158370515)

[d. Primitak pritužbi 12](#_Toc158370516)

[7. Popis priloga: 13](#_Toc158370517)

[PRILOG 1: TABLICA 1 - PLAN UKLJUČIVANJA DIONIKA OSNOVNE ŠKOLE 14](#_Toc158370518)

[PRILOG 2: TABLICA 2 - PRIKAZ IMPLEMENTACIJE PLANA 15](#_Toc158370519)

[PRILOG 3: TABLICA 1 - STRATEGIJA ZA UKLJUČIVANJE STAJALIŠTA RANJIVIH SKUPINA 19](#_Toc158370520)

[PRILOG 5. Zahtjev za pritužbu 21](#_Toc158370521)

# Uvod

Unutar Projekta **Republika Hrvatska: Ususret održivom, pravednom i učinkovitom obrazovanju** (Projekt) provodi se i Eksperimentalni program „Osnovna škola kao cjelodnevna škola: uravnotežen, pravedan, učinkovit i održiv sustav odgoja i obrazovanja“ (Eksperimentalni program). Uz provedbu Eksperimentalnog programa, provedbu infrastrukturnih radova i opremanja, škole koje sudjeluju u Projektu odgovorne su i za (i) **identificiranje dionika Projekta** i (ii) **izradu pojedinačnih planova uključivanja dionika** **i informiranja o Projektu i primjeni Eksperimentalnog programa**.

Uključivanje dionika je proces koji se provodi tijekom cijelog trajanja Projekta te za svaku školu podrazumijeva izradu pojedinačnog **Plana uključivanja dionika (Plan)** na razini škole koji **sadrži** **smjernice, načine, strategije i metode za uključivanje dionika**. Kada je pravilno osmišljen i proveden, Plan podržava razvoj snažnih, konstruktivnih i međusobno uključivih odnosa koji su važni za uspješno upravljanje okolišnim i društvenim rizicima Projekta. Uključivanje dionika najučinkovitije je kada se pokrene u ranoj fazi razvoja Projekta.[[1]](#footnote-2)

Budući da sudjelovanje škola u Eksperimentalnom programu može biti podvrgnuto kritičkom pregledu javnosti i svih ostalih uključenih dionika, uključivanje dionika na način predviđen Planom može izravno doprinijeti poboljšanju i jačanju primjene Eksperimentalnog programa pružanjem strukturiranih kanala za komunikaciju i stalnim povratnim informacijama različitih dionika.

Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan će se po potrebi ažurirati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.

# Ciljevi Plana uključivanja dionika

Ciljevi Plana uključivanja dionika Osnovne škole Dragutina Lermana, Brestovac (Škola)

* Identificirati ključne dionike koji su pogođeni i/ili koji mogu utjecati na Projekt i njegove aktivnosti;
* Formirati platformu za komunikaciju s dionicima (informiranje, dvosmjerna komunikacija i uključivanje).
* Uspostaviti interne komunikacijske kanale koji će omogućiti stabilan protok informacija te pravovremenu, dosljednu i učinkovitu koordinaciju komunikacije.
* Uspostaviti jednostavne i praktične postupke i mehanizme za utvrđivanje i rješavanje pritužbi i primjedbi dionika i zainteresirane javnosti.
* Izgraditi odgovornost nad rezultatima Projekta među ključnim dionicima radi promicanja suradnje, povećanja vjerojatnosti uspješnih ishoda osiguravanjem sudjelovanja ključnih dionika
* Definirati uloge i odgovornosti za provedbu Plana;
* Definirati mjere izvještavanja i praćenja kako bi se osigurala učinkovitost Plana i periodičnih pregleda Plana na temelju nalaza.

Sa svrhom postizanja navedenih Ciljeva, Škola će provoditi sljedeće aktivnosti i strategije:

1. Usredotočenost na provedbu Plana kroz otvorenost i fleksibilnost
2. Primjena transparentne i dvosmjerne komunikacije s ključnim dionicima
3. Zaštita interesa dionika Projekta (odgovarajuća ravnoteža između zahtjeva za transparentnošću i zaštite interesa Projekta).
4. Otvorenost za zabrinutosti i strahove dionika
5. Djelomično uključivanje dionika u donošenje odluka (kao mjera za smanjenje rizika).
6. Usredotočenost na transparentno ispunjavanje očekivanja dionika, istodobno pružajući vjerodostojna objašnjenja ako se ona realno ne mogu ispuniti.

# Načela Plana uključivanja dionika

Uključivanje dionika u skladu s ovim Planom temelji se na sljedećim načelima:

* Dionici Projekta nisu samo "korisnici" već i ključni partneri u uspješnoj provedbi uvođenja Eksperimentalnog programa.
* Komunikacija je dvosmjerna i nadilazi "odnose s javnošću" ili kampanju širenja (jednosmjerni tijek komunikacije).
* Provedba transparentnih i pristupačnih postupaka za informirano sudjelovanje dionika.
* Plan je strukturiran na način da dionicima omogućuje informiranje, obradu i analizu podataka te pruža povratne informacija i daje mogućnost povratnih informacija o tome jesu li i kako njihove povratne informacije razmotrene.
* Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan je potrebno redovito ažurirati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.
* U konačnici, kroz slušanje i razumijevanje potencijalnih problema, izazovnih prilika i koristi odredit će se komunikacijski prioriteti o kojima će se provedbom konkretnih mjera podići svijest i ojačati razmjena informacija među dionicima.
* Povratne informacije dobivene uključivanjem dionika omogućit će odgovarajuće i kontinuirano mjerenje napretka u provedbi Projekta i pravovremenu prilagodbu provedbe Projekta.

# Definicije i pojmovi

**Dionici** su pojedinci, organizacije i grupe na koje Projekt izravno ili neizravno utječe, svi oni koji imaju određeni interes za Projekt i oni koji mogu pozitivno ili negativno utjecati na ishod Projekta. Dionici mogu biti: 1. lokalne zajednice, pojedinci i njihovi službeni ili neformalni predstavnici; 2. državna i lokalna tijela, političari, nevladine organizacije i poslovna udruženja 3. nacionalni i lokalni mediji; 4. akademska zajednica; 5. ostali poslovni subjekti.

**Postupak savjetovanja** ključan je dio u procesu uključivanja dionika. Podrazumijeva dvosmjernu komunikaciju između nositelja Projekta i/ili njegovih predstavnika s jedne strane i dionika zajednice na školskoj, lokalnoj i nacionalnoj razini s druge strane, s ciljem rane i smislene izgradnje odnosa s ključnim skupinama. U kontekstu društvenih i okolišnih (npr. procjena utjecaja na okoliš) potencijalnih rizika, učinaka i koristi, omogućuje lokalnoj zajednici da izrazi stajališta o rizicima i mogućnostima Projekta, njegovim učincima i mjerama ublažavanja te da nositelj Projekta ili njegovi predstavnici razmotre i odgovore na njih. Savjetodavni proces mora se nastaviti i održavati tijekom cijelog trajanja Projekta.

**Uključivanje dionika** dinamičan je, slojevit i nelinearan proces koji podrazumijeva da su pojedinci i skupine adekvatno informirani i smisleno uključeni u razvoj Projekta, razmjerno njegovim mogućim učincima i stupnju interesa dionika za njega.[[2]](#footnote-3) Učinkovito uključivanje dionika može poboljšati okolišnu i društvenu održivost Projekta, omogućiti bolje prihvaćanje Projekta i značajno doprinijeti uspješnoj provedbi Projekta**.**[[3]](#footnote-4) Uključivanje dionika je potvrda javnog uključivanja (pojam „smisleno javno uključivanje“ ili „smisleni javni angažman“ definiran je u Aarhuškoj konvenciji[[4]](#footnote-5)).

**Pritužba** se definira kao pismena predstavka zbog nezakonitog ili nepravilnog postupka. Pritužba se u okviru Projekta može definirati i kao izraz nezadovoljstva u slučajevima kršenja prava povezanih s provedbom Eksperimentalnog programa ili u vezi s mogućim negativnim učincima Projekta na okoliš i društvo.

**Mehanizam za pritužbe** je sastavni dio procesa uključivanja dionika, a odnosi se na postupak za utvrđivanje gore navedenih pritužbi. Kada se pravilno uspostavi i njime se upravlja, značajno se smanjuju rizici Projekta i rizik od sudskih sporova i povezanih troškova.

# Akcijski plan za uključivanje dionika

## Objava informacija

Škola će informirati javnost o projektnim aktivnostima i povezanim dokumentima na web stranici Škole radi boljeg razumijevanja Projekta.

## Utvrđivanje i uključivanje dionika

Prvi korak u stvaranju Plana je identificiranje širokog spektra ključnih dionika. Razina uključivanja ključnih i zainteresiranih dionika razlikuje se ovisno o njihovoj ulozi i odgovornostima. Dok će jedni biti izravno uključeni u provedbu Eksperimentalnog programa (primjerice izravnim obrazovnim radom, sudjelovanjem na radionicama, sastancima, izgradnjom kapaciteta i treninzima), drugi će (vanjski suradnici, udruge građana, zainteresirana javnost…) moći pratiti napredak Projekta i davati povratne informacije o određenim temama putem široko dostupnih izvora informacija (npr. mrežna stranica škole).

U sklopu provedbe Eksperimentalnog programa u ovoj su Školi istaknuti sljedeći dionici:

* Učenici
* Nastavnici i stručni suradnici
* Administrativno i tehničko osoblje
* Ravnatelj
* Roditelji, skrbnici i obitelji učenika
* Osnivač
* Lokalna zajednica
* Vanjski suradnici (NK Mladost Pavlovci, Plesna skupina Marina Mihelčić, Judo klub, Škola košarke, Škola rukometa, Škola odbojke, Glumačka skupina, KUD Berda)

## Načini uključivanja

Tijekom provedbe Eksperimentalnog programa predviđena je primjena različitih metoda uključivanja dionika. Ovisno o razini uključenosti odabranoj za svaku skupinu dionika, različite metode primjenjivat će se na sljedeći način:

* **Radionice (virtualno ili uživo)** – otvorene i istraživačke sesije koje se koriste za sudjelovanje s različitim skupinama dionika. Ova metoda je osmišljena kako bi dobila informacije o preferencijama i mišljenjima i stvorila ideje za Projekt.
* **Radni sastanci** – *Ad hoc* sastanci (virtualno ili uživo) između internih dionika i drugih osoba i organizacija vezano uz provedbu Programa, organizirani s ciljem rasprave o aktualnostima i novim pitanjima, važnim za prikupljanje i upravljanje podacima.
* **Mrežna stranica Škole** – kontinuirano se koristi za komunikaciju o koracima Projekta, javno predstavljanje dokumenata i rezultata te prikupljanje povratnih informacija od svih zainteresiranih strana. Svi podaci bit će slobodno dostupni javnosti za pregled i komentiranje.
* **Anketa** – koristi se kao instrument za prikupljanje podataka u svrhu karakterizacije početne situacije i, prema potrebi, za savjetovanja u drugim fazama projekta. Upitnici sadrže unaprijed definirane skupove pitanja namijenjenih prikupljanju određenih informacija.
* **Ostalo** – ostale metode mogu imati različite oblike ovisno o uključenim dionicima i ciljevima savjetovanja, kao što su: javni sastanci, fokus grupe, okrugli stolovi, razgovori s ključnim dionicima, društvene mreže itd. Posebni mehanizmi savjetovanja prilagodit će se (izmijeniti) utvrđenim dionicima, uključujući sve ranjive skupine ili one s posebnim potrebama.

## Komunikacija i protok podataka

Vezano uz protok podataka i načina komunikacije, Škola će na mrežnim stranicama Škole objaviti sljedeće dokumente:

* Plan uključivanja dionika (Plan)
* Eksperimentalni program Osnovna škola kao cjelodnevna škola – Uravnotežen, pravedan, učinkovit i održiv sustav obrazovanja
* Pozivi na događanja namijenjena roditeljima, skrbnicima, obiteljima i/ili široj lokalnoj zajednici te drugim identificiranim dionicima
* Promotivni materijali
* Godišnji planovi ulaganja

Svi objavljeni dokumenti bit će dostupni na mrežnim stranicama Škole <https://os-dlermana-brestovac.skole.hr/> tijekom i nakon provedbe Projekta.

Tijekom različitih faza Projekta, Škola će po potrebi provoditi ankete, fokus grupe, intervjue, sastanke (uživo i online), kako bi dobila podatke, informacije i mišljenja o provedbi Projekta. Pojedinosti o planiranim aktivnostima bit će dodane Planu i naknadno objavljene u skladu s napretkom Projekta.

## Praćenje i izvještavanje

Kako bi pratila uključivanje dionika, Škola će pratiti pokazatelje napretka provedbe Plana tijekom implementacije Projekta. Jedna od metoda mjerenja javnog interesa je kvantitativno praćenje broja pregleda postova na društvenim mrežama i na mrežnoj stranici Škole te broja ideja i komentara primljenih putem anketa.

Po završetku određene aktivnosti uključivanja dionika, sažetak aktivnosti bit će dodan u Plan.

Škola će jednom godišnje slati **Izvješće o provedenim aktivnostima** **uključivanja dionika** Ministarstvu znanosti, obrazovanja i mladih na mail adresu [antun.bozic@mzom.hr](mailto:antun.bozic@mzom.hr).

**Završno izvješće o provedenim aktivnostima uključivanja** dionika kroz sve godine primjene Eksperimentalnog programa škola će objaviti na svojoj mrežnoj stranici te isto dostaviti Ministarstvu znanosti, obrazovanja i mladih do 15. lipnja 2026. godine.

# Mehanizam za pritužbe (GRM)

Učinkovitost GRM-a pomaže u smanjenju potencijalnih sukoba i rizika kao što su vanjski utjecaji, korupcija, društvena isključenost ili loše upravljanje; poboljšanje kvalitete projektnih aktivnosti i rezultata te služi kao važan mehanizam povratnih informacija i učenja za upravljanje projektima te snažne i slabe aspekte projektnih i provedbenih postupaka.

## Ciljevi mehanizma za pritužbe (GRM)

Mehanizam za pritužbe ima sljedeće ciljeve:

* Omogućiti prepoznavanje i nepristrano, pravovremeno i učinkovito rješavanje problema i izazova koji utječu na Projekt i provedbu Eksperimentalnog programa.
* Povećati odgovornost prema dionicima i pružiti komunikacijske kanale i alate za pružanje povratnih informacija i izražavanje zabrinutosti, interesa i potreba.

## Tko može koristiti mehanizam za pritužbe (GRM)?

Mehanizam za pritužbe dostupan je svima, od dionika Projekta, preko izvođača i dobavljača opreme do zainteresirane javnosti, a **služi za podnošenje pritužbi, povratnih informacija, upita, prijedloga i/ili pohvala vezanih uz provedbu Eksperimentalnog programa i provedbu Projekta.**

## Načela mehanizma za pritužbe (GRM)

Funkcije Mehanizma za pritužbe temelje se na načelima transparentnosti, pristupačnosti, uključivosti, pravednosti te nepristranosti i odgovora. Škola je dužna odgovoriti na prigovor uz prethodnu konzultaciju s Ministarstvom znanosti, obrazovanja i mladih u roku od 30 dana od podnošenja prigovora.

## Primitak pritužbi

Pritužba se može podnijeti putem **Zahtjeva za pritužbu** koji je sastavni dio ovog Plana (Prilog 5. Plana) na adresu ured@os-dlermana-brestovac.skole.hr Zahtjev za pritužbu je dostupan i na mrežnoj stranici Škole na <https://os-dlermana-brestovac.skole.hr/>

Ravnatelj škole je središnja točka mehanizma za pritužbe, odnosno za zaprimanje pritužbi.

Škola će voditi evidenciju zaprimljenih pritužbi. Značajne pritužbe ili incidente Škola će odmah po primitku dostaviti stručnjaku za društvena pitanja Ministarstva znanosti, obrazovanja i mladih na e-mail adresu [antun.bozic@mzom.hr](mailto:antun.bozic@mzom.hr) .

Škola je dužna odgovoriti na prigovor uz prethodnu konzultaciju s Ministarstvom znanosti, obrazovanja i mladih u roku od 30 dana od podnošenja prigovora.

# Popis priloga:

Prilog 1: Tablica 1 – Plan uključivanja dionika škole – str. 12

Prilog 2: Tablica 2 – Prikaz implementacije Plana – str. 13

Prilog 3: Tablica 3 – Strategija za uključivanje stajališta ranjivih skupina – str. 19

Prilog 4: Zahtjev za pritužbu – str. 20

|  |
| --- |
| PRILOG 1: TABLICA 1 - PLAN UKLJUČIVANJA DIONIKA OSNOVNE ŠKOLE |
| Implementacija Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“  Razdoblje provedbe Plana: ožujak 2023. – kolovoz 2027. |
| Ciljevi:   1. Osigurati da su dionici informirani o implementaciji Eksperimentalnog programa te da imaju primjerenu suradnju sa školom kako bi:   (i.) međusobno dijelili i učili u vezi s provedbom Eksperimentalnog programa (EP);  (ii.) prikupili informacije o mogućnostima povezanima s EP  (iii.) riješili nedoumice ili nepredviđena pitanja koja se pojave pri implementaciji EP.   1. Izraditi valjane zaključke o postignutom učinku Eksperimentalnog programa kroz uključivanje dionika. |
| Aktivnosti:   1. Mapiranje dionika za školu, osiguravajući uključivost različitih skupina među obrazovnim zajednicama, uključujući ranjive učenike i obitelji te one iz visokorizičnih sredina. 2. Razvoj i operativnost školskog mehanizma pravne zaštite za primanje, obradu i rješavanje novih pritužbi, prijedloga i pitanja koja postavljaju svi dionici 3. uključivanje dionika pružanjem strukturiranih kanala i aktivnosti za komunikaciju i dobivanjem povratnih informacija 4. integracija povratnih informacija dionika o EP-u 5. priprema i objavljivanje informacija o aktivnostima uključivanja dionika, prikupljenim povratnim informacijama i poduzetim mjerama |
| Doprinosi:  1. priprema alata za uključivanje te podršku provedbi Eksperimentalnog programa, uključujući školski GRM |
| Rezultati/Ishodi:   1. Proveden Plan na školskoj razini 2. Funkcionalni i pripremljeni GRM dnevnici i izvještaji 3. Pripremljena polugodišnja izvješća Plana 4. Pripremljeni podaci o povratnim informacijama NCEEE-u za evaluaciju učinka   Završno izvješće o postupcima uključivanja dionika i ukupne povratne informacije primljene tijekom provedbe Eksperimentalnog programa i preporuke za njegovo poboljšanje |

| PRILOG 2: TABLICA 2 - PRIKAZ IMPLEMENTACIJE PLANA | | | | | | |
| --- | --- | --- | --- | --- | --- | --- |
| Dionici | Povratne informacije/područje utjecaja | Aktivnost | Način uključivanja | Indikator | Vremenski okvir/učestalost | Odgovornost za provedbu |
| Ravnatelji | Prikupljanje povratnih informacija o izazovima, koristima i mogućnostima. | Provoditi radionice s ravnateljima iz CDŠ škola | Radionica /stručni skup | Stručni skupovi  1. Online sastanak s predstavnicima MZOM-a za CDŠ škole i osnivače.  Teme: Plan nabave; Male darovnice;  Društvene teme i zaštita okoliša;  Izvannastavne (B1) i izvanškolske aktivnosti (B2) - financiranje  2. Online sastanak s predstavnicima MZOM-a. Tema: Financiranje B1 i B2 aktivnosti  3. Online radionica s predstavnicima MZOM-a. Teme: Izrada SEP-a;  Fokus grupe;  Male darovnice | Održana 3 stručna skupa  14.9.2023  8.12.2023 | Ravnatelji uz potporu MZO-a |
| Razmjena iskustava ravnatelja CDŠ škola o implementaciji na nivou županije. | Provoditi radne sastanke s ravnateljima iz CDŠ škola. | Sastanci ravnatelja 5 CDŠ škola održani na temu realizacije provođenja B1 i B2 aktivnosti, potrošnje operativnih sredstava i načinu modernizacije ustanova. | Broj održanih sastanka.  2 | Dva sastanka po školskoj godini.  23.11.2023  18.1.2023 | Ravnatelji uz potporu Osnivača. |
| Razmjena iskustava ravnatelja CDŠ škola o implementaciji. | Provoditi radionice s ravnateljima iz CDŠ škola, stručni skupovi | Radionica/stručni skup | Broj održanih radionica/stručnih skupova  1. Stručni skup za ravnatelje, stručne suradnike i administrativno osoblje osnovnih škola koje sudjeluju u  eksperimentalnom projektu Cjelodnevne škole.  2. Stručni skup za ravnatelje u organizaciji MZOM | Dva puta godišnje  6.2.2024  21. i 22. 11. 2024 | Ravnatelji uz potporu MZO |
| Prikupljanje mišljenja i stavova roditelja svih učenika o Eksperimentalnom programu. Informiranje o implementaciji. | Provođenje sastanka s roditeljima svih učenika, rasprava, anketiranje. | 1.Roditeljski skupni sastanak- informiranje o Eksperimentalnom programu CDŠ  2. Anketiranje roditelja- prikupljanje mišljenja i stavova o EP-u i uključivanju u njega.  3. Roditeljski sastanak- pojedinačni, informiranje o implementaciji. | Broj održanih sastanaka  2  Broj anketa.  1 | Dva sastanka prije  implementacije.  25.4.2023  2.6.2023  Anketiranje 25.4.2023 | Ravnatelji uz potporu Osnivača. |
| Prikupljanje mišljenja i stavova članova Učiteljskog vijeća o Eksperimentalnom programu. Informiranje o implementaciji. | Sjednica Učiteljskog vijeća s uvodnim predavanjem na temu, rasprava, anketiranje. | Sjednica Učiteljskog vijeća:  1. Na temu prednosti i nedostataka EP  2. Analiza stajališta roditelja | Broj održanih sastanaka. 2 | Dva sastanka prije implementacije.  21.4.2023  26.4.2023 | Ravnatelj uz potporu Osnivača. |
| Prikupljanje povratnih informacija o izazovima, koristima i mogućnostima na nivou županije. | Provoditi radne sastanke s ravnateljima iz CDŠ škola. | Radni sastanak ravnatelja CDŠ škola na temu prijevoza učenika, načinima međusobnog povezivanja škola, izazovima kod realizacije A2 nastave. | Broj održanih sastanaka.  2 | Dva sastanka po školskoj godini.  4.12.2023  7.6.2024 | Ravnatelji uz potporu Osnivača. |
| Učitelji i ostalo školsko osoblje | Razmjena iskustava među učiteljima razredne nastave škola uključenih u CDŠ (na nivou županije). | Provođenje fokus grupe i održavanje sastanka. | Fokus grupa.  Sastanak | Broj održanih fokus grupa/sastanaka  Fokus grupa sa OŠ Mladost Jakšić | 1 po školskoj godini  9.4.2024 | Ravnatelji i učitelji razredne nastave. |
| Razmjena iskustava među nastavnicima, roditeljima/skrbnicima i učenicima te prikupljanje povratnih informacija o provedbi EP | Provođenje dana otvorenih vrata | Dani otvorenih vrata | Broj održanih dana otvorenih vrata  1 | Dan otvorenih vrata  9.5.2024 | Ravnatelji i učitelji |
| Razmjena iskustava među učiteljima predmetne nastave škola uključenih u CDŠ (na nivou županije). | Provođenje fokus grupe i održavanje sastanka. | Fokus grupa.  Sastanak | Broj održanih fokus grupa/sastanaka  Fokus grupa sa OŠ Mladost Jakšić | 1 po školskoj godini  9.4.2024 | Ravnatelji i učitelji predmetne nastave. |
| Prikupljanje povratnih informacija o izazovima, koristima i mogućnostima provedbe EP. | Provođenje anketa, ispunjavanje online upitnika, održavanje sastanaka. | Anketa/  online upitnik/  sastanak | Broj anketa/online upitnika/sastanaka  Broj učitelja i školskog osoblja koji su sudjelovali u anketi/online upitniku/sastanku.  1 online upitnik (upitnik popunio 31 učitelj i 11 djelatnika/osoblja)  1 sastanak djelatnika škole- sudjelovalo 19 učitelja i 11 djelatnika/osoblja | 2 po školskoj godini  1 online upitnik  1 sastanak | Ravnatelji |
| Produbljivanje znanja stečenog redovnom nastavom | Provođenje B1 programa | Radionice, terenske nastave | Realizirano 32 B1 aktivnosti  15 jednodnevnih i dvodnevnih terenskih nastava | 32 sata tjedno | Učitelji, stručni suradnici |
| Razmjena iskustava među administrativnim djelatnicima uključenih u CDŠ (na nivou županije). | Provođenje fokus grupe i održavanje sastanka. | Fokus grupa.  Sastanak | Broj održanih fokus grupa/sastanaka.  Online sastanak na temu novosti i načinu poslovanju od ulaska u CDŠ | 1 po školskoj godini  22.12.2023 | Osnivač, ravnatelji i stručni suradnici. |
| Razmjena iskustava i promicanje unakrsnog učenja. | Provođenje fokus grupa licem u lice s nastavnicima i školskim osobljem | Fokus grupa | Fokus grupa licem u lice s administrativnim i tehničkim osobljem, tema „Kako vidim sebe u CDŠ školi i prije uvođenja EP“  Fokus grupa s učiteljima i stručnim suradnicima- „Moj razvoj i napredak kroz CDŠ- kako možemo biti još bolji“. | Dva puta po školskoj godini  19.2.2024  20.2.2024 | Ravnatelji |
| Učenici  Vijeće roditelj/ skrbnika | Prikupljanje povratnih informacija o iskustvu, potrebama i nedoumicama učenika | Aktivno uključivanje i komunikacija s učenicima | * Radionica * Individualni intervju   Anonimna anketa | Broj održanih radionica/intervjua/ anketa  1  Rezultati radionica/intervjua/anketa  1 anketa | 1 radionica/po školskoj godini  31.5.2024  1 anonimna anketa na kraju svake školske godine  Lipanj 2024  Intervjui – individualni kontinuirano kroz cijelu nastavnu godinu | Ravnatelji, stručni suradnici i učitelji |
| Usvajanje širokog spektra informativnih aktivnosti | Sudjelovanje u B1 programima | * Radionice, nastava, terenska nastava | Broj održanih sati  Učenici uključeni u 32 B1 aktivnosti sukladno svojim interesima | 32 sata tjedno. Sve aktivnosti su realizirane sukladno planu. | Učitelji, stručni suradnici, učenici |
| Osiguravanje strukturiranog kanala za slušanje glasa učenika i osiguravanje integracije potreba i težnji učenika u EP | Izbor učeničkog vijeća koje će zastupati učeničke interese i njegovo aktivno uključivanje u provedbu Eksperimentalnog programa | Fokus grupa  Sastanak | Organizirano učeničko vijeće  Broj održanih fokus grupa/sažetak rezultata fokus grupa  Broj održanih sastanaka | Organizacija učeničkog vijeća u roku od 6 mjeseci od početka provedbe Eksperimentalnog programa  1 fokus grupa licem u lice sa učeničkim vijećem na kraju svakog polugodišta  Sastanci sa učeničkim vijećem – redovito | Ravnatelji, stručni suradnici. |
| Osiguravanje pravodobnih i transparentnih informacija roditeljima/skrbnicima o provedbi Eksperimentalnog programa | Uspostaviti komunikacijske alate i širenje informacija o provedbi Eksperimentalnog programa (npr. često postavljana pitanja, letci itd.) | Objava materijala na mrežnim stranicama škola | Broj pripremljenih i objavljenih članaka/letaka.  Objavljeno 112 članaka tijekom školske 2023./2024. godine. | Nakon svake aktivnosti uključivanja dionika | Ravnatelji |
| Osnivač | Osiguravanje pravovremenih informacija o projektnim aktivnostima. | Provesti konzultacije s predstavnicima Osnivača. | * Sastanci s Osnivačem. | Broj održanih sastanaka  1 sastanak s osnivačem  1 sastanak s osnivačem, projektantom i nadzornim tijelom | Planiranje javne nabave, sastanak prije početka građevinskih radova i opremanja i kontinuirano kroz provedbu Projekta.  4.12.2023.  7.6.2024. | Ravnatelji/ugovoreno građevinsko i/ili nadzorno tijelo |
| Udruge lokalne zajednice/ vanjski suradnici | Osiguravanje pravovremenih informacija o projektnim aktivnostima udrugama lokalne zajednice radi uključivanja u provedbu B2 programa. Prikupljanje povratnih informacija za poboljšanje uključenosti u projektne aktivnosti. | Provesti sastanak s predstavnicima lokalnih udruga radi uključivanja u projektne aktivnosti, provođenje B2 programa, projektne aktivnosti. | Sastanak, radionice, treninzi. | Broj održanih sastanaka, radionica, treninga.  Održana 2 sastanka s vanjskim pružateljima usluga na kojemu su sudjelovali predstavnici udruga, pedagoginja i ravnatelj.  Održan 1 sastanak s ostalim udrugama s područja Općine Brestovac radi njihovog uključivanja u naše aktivnosti, kao i našeg uključivanja u njihove.  Realizirano 8 B2 aktivnosti, svaka s 2-3 tjedna termina. | Prije početka i na kraju školske godine sastanak, za B2 aktivnosti kontinuirano održavanje treninga tijekom cijele godine.  Rujan 2023.  Srpanj 2024.  Treninzi kontinuirano kroz godinu od listopada 2023. (ili siječnja 2024.) do kraja srpnja 2024. | Ravnatelj, stručni suradnici, NK Mladost Pavlovci, DVD Brestovac, KUD Berda, Plesna radionica, Škola košarke, Škola rukometa, Škola odbojke, Škola juda. |

| PRILOG 3: TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA | | |
| --- | --- | --- |
| Skupine u nepovoljnom položaju/  ranjive skupine | Što bi pojedince ili skupine moglo spriječiti da sudjeluju u Projektu? | Kako se mogu uključiti u aktivnosti uključivanja dionika? |
| **Etničke skupine** | Jezične barijere, nedostatak vještina čitanja | * Prilagođeni EP materijali * Prijevod materijala tijekom sastanaka s roditeljima   Korištenje jednostavnog jezika |
| **Osobe s oštećenjem vida ili sluha te osobe/studenti s invaliditetom općenito** | Nemogućnost jednostavnog pristupa informacijama o provedbi Eksperimentalnog programa | * Korištenje raznih komunikacijskih materijala o Projektu, uključujući Brailleovo pismo, audio i tisak, te znakovni jezik na projektnim videozapisima   Angažman lokalnih nevladinih organizacija koje rade s ranjivim osobama na razini zajednice kako bi pomogle u širenju informacija i organizaciji savjetovanja  Prilagodba metoda prijenosa informacija. |
| **Zaposleni roditelji školske djece** | Nedostatak dostupnosti tijekom redovnog radnog vremena | Konzultacije koje će se održavati ponekad prikladne za zaposlene roditelje. |
| **Učenici (djeca) sa zdravstvenim poteškoćama** | Nastavni proces se odvija u kući učenika. | Povremeni dolasci prilikom organiziranja aktivnosti koje nije moguće realizirati tijekom nastave u kući, a u skladu sa zdravstvenim stanjem djeteta. |

## PRILOG 5. Zahtjev za pritužbu

**Zahtjev za pritužbu Osnovne škole Dragutina Lermana, Brestovac**



|  |
| --- |
| Podnositelj zahtjeva (ime i prezime / adresa / telefon i/ili e-pošta) |
|  |
| Opisati nepravilnost/pritužbu/žalbu |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*potpis podnositelja zahtjeva mjesto i datum*

1. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-2)
2. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-3)
3. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-4)
4. <https://narodne-novine.nn.hr/clanci/medunarodni/2007_01_1_2.html> Zakon o ratifikaciji Konvencije o pristupu informacijama, sudjelovanju javnosti u donošenju odluka i pristupu pravosuđu u pitanjima okoliša) [↑](#footnote-ref-5)